
Konkursi väljakuulutamine Narva Noortekeskuse direktori vaba ametikoha täitmiseks

1. Asjaolud ja menetluse käik
Narva Noortekeskus on Narva linna asutus, mis tegeleb noorsootöö korraldamisega. Narva Noortekeskus on Narva Linnavalitsuse Kultuuriosakonna hallatav asutus. Praegu on Narva Noortekeskuse direktori ametikoht vaba ja direktori tööülesandeid täidab direktori kohusetäitja.

Narva Noortekeskuse direktori valimiseks kuulutatakse välja konkurss, moodustatakse konkursikomisjon ning kehtestatakse nõuded konkursil osalemiseks.
2. Õiguslik alus

Narva Linnavalitsuse 29.12.2004. a määruse nr 1302 „Narva Noortekeskuse põhimäärus“ punkti 3.2 kohaselt direktori vabanenud ametikohale kuulutatakse välja konkurss.
3. Otsus


3.1 Kuulutada välja konkurss Narva Noortekeskuse direktori vaba ametikoha täitmiseks.
3.2 Avaldada konkursiteade Narva linna veebilehel ning vähemalt ühes tööportaalis.
3.3 Konkursiteade peab sisaldama järgmisi andmeid:

· asutuse ja konkursi korras täidetava ametikoha nimetus;

· kandidaadile esitatavad nõuded;

· avalduse esitamise tähtaeg ja viis;

· koos avaldusega esitatavate dokumentide loetelu.

3.4 Konkursikomisjon moodustatakse Narva Linnavalitsuse korraldusega.
3.5 Kehtestada Narva Noortekeskuse direktori vaba ametikoha konkursist osavõtjale järgmised nõuded:

· magistrikraad või sellele vastav kvalifikatsioon ning juhtimiskompetentsid;
· riigikeele oskus vähemalt C1-tasemel;

· noorsootöö kogemus.
3.6 Kandidaadil esitada komisjonile järgmised dokumendid:

· kirjalik avaldus konkursil osalemise kohta;
· elulookirjeldus, sh töö- või teenistuskäik;
· ametikohale esitatud nõuetele vastavust tõendavate dokumentide koopiad;
· essee Narva Noortekeskuse arenguvisiooni kohta;
· konkursil osaleja soovil muud dokumendid.
3.7 Dokumendid tuleb kandidaadil saata digitaalselt allkirjastatult e-posti teel kultuur@narva.ee hiljemalt 21.02.2020. a.
4. Rakendussätted
4.1 Korraldus jõustub seadusega  sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

